Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 1 Pv 96/13/1104	Bratislava IV, 7.3.2013
EEČ : 2-11-42-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
napriek zákonnej vyživovacej povinnosti prispievať na výživu svojej dcéry XXXXX XXXXX nar. XXXXX vyplývajúcej mu z ustanovenia § 62 Zákona o rodine, deklarovanej mu rozsudkom Okresného  súdu XXXXX XXXXX, č. k. 13P 74/2009 zo dňa 03.12.2009, právoplatným dňa 03.02.2012, ktorým bol obvinený zaviazaný prispievať na výživu svojej dcéry sumou zvýšenou na 166,- € mesačne vždy do 15.teho dňa v mesiaci vopred  k rukám matky XXXXX, trvale bytom XXXXX, XXXXX, si túto vyživovaciu povinnosť riadne neplnil od mesiaca august 2012 až doposiaľ, čím mu za uvedené obdobie vznikol dlh na výživnom vo výške 1162 €, pričom v uvedenom období nebol poberateľom dávok v hmotnej núdzi, nebol evidovaný na Úrade práce s nárokom na dávku v nezamestnanosti a prostriedky na obživu si zadovažoval výkonom živnostenského oprávnenia,

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX OR PZ XXXXX,  vedie  pod sp. zn. ORP-1634/KV-B4-2012, trestné stíhanie obvineného XXXXX pre prečin zanedbania povinnej výživy podľa § 207 ods. 1 Trestného zákona, na vyššie uvedenom skutkovom základe. 
	Dňa 06.03.2013 predložil poverený príslušník tunajšej prokuratúre spisový materiál s návrhom na zastavenie trestného stíhania podľa § 215 ods. 1 písm. g)  Trestného poriadku s poukazom na § 86 písm. a) Trestného zákona.
	Ako vyplýva zo spisového materiálu, v priebehu  vyšetrovania boli dokazovaním zistené nasledovné skutočnosti.
Výpoveď poškodenej XXXXX, rodný list oprávneného dieťaťa, ako i rozsudok Obvodného  súdu XXXXX XXXXX, sp. zn. 13P74/2009 zo dňa 03.12.2009, právoplatný dňa 03.02.2010 preukazujú, že XXXXX  má povinnosť prispievať na výživu svojej dcéry sumou 166 € mesačne k rukám matky XXXXX XXXXX.  XXXXX XXXXX  si túto povinnosť riadne neplnil v období od mesiaca august  2003  až do doposiaľ, čím mu za uvedené obdobie vznikol dlh na výživnom vo výške 1162 €. 
V posudzovanom rozhodnom období XXXXX podľa vlastného vyjadrenia pracoval ako slobodný umelec. V rozhodnom období nebol vedený na ÚPSVaR v evidencii nezamestnaných, ani nepoberal dávky v hmotnej núdzi. 
Poškodená XXXXX  vo svojej výpovedi uviedla, že pracuje v spoločnosti XXXXX s čistým mesačným príjmom vo výške 500 €. Neplnenie si vyživovacej povinnosti zo strany obvineného nezanechalo na jej dcére žiadne trvalo nepriaznivé následky. Poškodená potvrdila, že dňa 27.02.2013 jej obvinený uhradil dlh na výživnom za obdobie od augusta 2012 do februára 2013 vo výške 1162 €. Týmto považuje jeho dlh za toto obdobie za uhradený. 
Do spisového materiálu bolo založené potvrdenie o vklade finančných prostriedkov vo výške 1162 € obvineným na účet poškodenej. / č. l. 27/. 
Na základe vyššie uvedených skutočností možno konštatovať, že trestnosť zanedbania povinnej výživy podľa § 207 ods. 1, ods. 3 písm. b) Trestného  zákona  zanikla.
Podľa § 86 písm. a) Trestného  zákona, trestnosť  trestného činu  zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215  ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.
Vzhľadom na vyššie uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Šeševičková
prokurátorka